El Consell Escolar aprova el calendari escolar per al curs 2022/2023
28 de juny 2022

![](/media/4rxn5scf/c-consell.jpg?width=850&height=566.9886363636364)

La sessió ordinària del Consell Escolar Municipal (CEM) va tindre lloc ahir per la vesprada a les Oficines de la Gerència (av. 9 d'Octubre, 7). A la reunió va assistir l’alcalde de Sagunt, Darío Moreno; el regidor d’Educació, José Manuel Tarazona, altres membres de la Corporació Municipal com Maria Josep Soriano i Cosme Herranz i representants de col·legis, instituts, de l’Escola Oficial d’Idiomes i personal de les AMPES, entre altres.

Entre els assumptes tractats, es va dur a terme la lectura i aprovació de les actes anteriors, també, pel que fa al calendari escolar curs 2022/2023, el CEM va proposar com a dies no lectius el 31 d'octubre i 9 de desembre de 2022 i el 17 de març de 2023, mentre que el 16 de març del 2023 es queda en reserva i es demanarà a la Conselleria d'Educació, Cultura i Esport que s'habilite, també com a no lectiu i, per tant, s'amplie en un dia més el pròxim curs escolar.

Altres aspectes que es van tractar va ser informar sobre la comissió d'escolarització i la sol·licitud a la Conselleria d'Educació, Cultura i Esport; posar de nou en funcionament l'aula d'Infantil de quatre anys del CEIP Victoria i Joaquín Rodrigo, a causa de les sol·licituds rebudes i l'alumnat sobrevingut; presentar el protocol d'actuació en adscripció a centre i matriculació de l’alumnat de població sobrevinguda i, per últim, la sol·licitud de canvi de centre escolar fora dels terminis establerts per la Conselleria d'Educació, Cultura i Esport.

![](/media/0x5lpadz/c-consell-escolar-3.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-consell-escolar-aprova-el-calendari-escolar-per-al-curs-2022-2023/ "Facebook")
*   [](http://twitter.com/share?url=https://aytosagunto.es/va/actualitat/el-consell-escolar-aprova-el-calendari-escolar-per-al-curs-2022-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-escolar-aprova-el-calendari-escolar-per-al-curs-2022-2023/ "Linked In")
*   [](mailto:?body=https://aytosagunto.es/va/actualitat/el-consell-escolar-aprova-el-calendari-escolar-per-al-curs-2022-2023/)